:: সৈয়দ আলাওল :: কবিতা :: মিলনসাগর :: Sayed Alaol :: Poetry Poems :: MILANSAGAR ::
গোবিন্দদাস কবিরাজের - জন্ম ষোড়শ শতকের মধ্যভাগে | তিনি তিলিয়া-বুধরীর কুমার
নগর নিবাসী শ্রীচৈতন্য দেবের সহচর, চিরঞ্জীব সেনের, কনিষ্ঠ পুত্র | তাঁর দাদা ছিলেন রামচন্দ্র কবিরাজ |
শ্রীখণ্ডের মহাকবি দামোদর সেন তাঁর দাদামশায় ছিলেন |
গোবিন্দদাস ছিলেন স্বভাব কবি এবং শৈশব থেকে শাক্ত  ভাবাপন্ন ছিলেন এবং শাক্ত ভাবাপন্ন বহু পদও
রচণা করেছেন, যার মাত্র একখানি পদের দুটি চরণ ছাড়া আর সবই নষ্ট হয়ে গেছে | বড় হয়ে দাদার
সংস্পর্ষে এবং উত্তরবঙ্গের নানাস্থানে বৈষ্ণবদের মহোত্সব দেখে মুগ্ধ হয়ে বৈষ্ণব-মন্ত্রে দিক্ষিত হয়ে রাধা
কৃষ্ণ আশ্রিত পদ রচনা করা শুরু করেন |
তাঁর কাব্য মাধুর্যে মুগ্ধ হয়ে গুরু শ্রীনিবাস আচার্য তাঁকে কবিরাজ উপাধিতে ভুষিত করেন | তাঁর কবিতায়
মৈথিলী ভাষার ব্যবহার এবং খানিকটা বিদ্যাপতির প্রভাব লক্ষ্য করা গেলেও তিনি নিজের
প্রতিভায় ভাস্বর |
আমরা মিলনসাগরে  কবি গোবিন্দদাসের পদাবলী তুলে আগামী প্রজন্মের কাছে পৌঁছে দিতে পারলে এই
প্রচেষ্টাকে সফল মনে করবো।
বৈষ্ণব পদাবলীর "রাগ"
বৈষ্ণব পদাবলীর পদগুলি মূলত গান হিসেবেই রচনা করা হোতো। প্রায় প্রতিটি পদের শুরুতেই সেই পদটির
“রাগ”-এর উল্লেখ থাকে। তবে কিছু পদের আগে তার “রাগ”-এর উল্লেখ নেই এমনও পাওয়া গিয়েছে। বৈষ্ণব
পদাবলীর সংকলকগণ যখন তাঁদের সংকলনে পদ সাজান, তখন পর পর একাধিক গানের যদি একই সুর বা
রাগ থাকে, তাহলে তাঁরা প্রথম গানটিতে তার রাগ উল্লেখ ক’রে পরের গানটিতে রাগের যায়গায় “তথা রাগ”
বা “যথা” শব্দ বসিয়ে দিতেন, এই বোঝাতে যে পরের গানটি একই রাগাশ্রিত। কিন্ত এমনও পাওয়া গিয়েছে
যে একই গান বিভিন্ন সংকলকের সংকলনে ভিন্ন রাগাশ্রিত বলে উল্লেখিত। বহু পদই মুখে মুখে গীত
অবস্থায় পাওয়া গিয়েছে।  তাই  একই গান  বিভিন্ন  গায়কের মুখে ভিন্ন ভিন্ন সুরে পাওয়া গিয়ে থাকতেই
পারে। তাই অনেক বিদগ্ধজনেরা মনে করেন যে এখন আর পদের রাগের উল্লেখ না করলেও চলে। যে
যেমন সুরে চায়, গেয়ে আনন্দ লাভ করলেই এর সার্থকতা। আমরা অবশ্য যে সংকলন থেকে যে পদ
নিয়েছি, সেই সংকলনে উল্লেখিত রাগটি মিলনসাগরের পাতায় তুলে দিয়েছি। এমন হতে পারে বিশেষজ্ঞরা
অন্য সংকলনে সেই গানটির অন্য রাগ দেখতে পাবেন।
উত্স: ডঃ শিশির কুমার দাশ, সংসদ সাহিত্য সঙ্গী ২০০৩।
কবি গোবিন্দদাসের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১৮.৬.২০০৯
এই পাতার পরিবর্ধিত সংস্করণ - ১০.২.২০১৭
...